钦定古今图书集成/明伦汇编/官常典/第667卷 > 程通
## 钦定古今图书集成/明伦汇编/官常典/第667卷 > 程通

按《明外史周是修传》：“通，绩溪人。祖平，坐事戍延安。通
以贡入太学，上书乞赦还其祖，词甚哀，太祖怜而许
之。后以廷对称旨，授辽府纪善。从王之国，辽东燕兵
起，从王浮海归朝，上封事数千言，陈备御之策，进左
长史。成祖即位，从王徙封荆州。有言通前上封事多
指斥者，械至京，瘐死狱中，家属戍边。”